Diari Oficial de la Generalitat Valenciana


Sumari del DOGV 4320, del 23-08-2002 (2002/9256)

Informació pública de les bases per a la provisió en propietat de dos places d'inspector de policia local, grup B, de l'Ajuntament de la Vall d'Uixó.
-----------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9256


Data del document
:   10-07-2002

Organisme emissor
:   Ajuntament de la Vall d'Uixó

Tipus de document
:   Convocatòria

Descriptors 

:   * Vall d'Uixó, la
    * concurs administratiu
    * policia
    * administració local

Informació pública de les bases per a la provisió en propietat de dos places d'inspector de policia local, grup B, de l'Ajuntament de la Vall d'Uixó. [2002/9256]
  
Primera. Objecte de la convocatòria
  
L'objecte de la present convocatòria és la provisió en propietat de dues places d'inspector de la policia local, escala d'administració especial, subescala serveis especials, classe policia local i els seus auxiliars, enquadrades en l'escala tècnica, corresponent-los el nivell B de titulació, cobrint-se una d'elles pel torn de promoció interna per mitjà del sistema de concurs-oposició i una per torn lliure per mitjà del sistema d'oposició. Les places reservades a torn de promoció interna que no foren cobertes pel dit torn, incrementaran les places oferides al torn lliure.
  
Segona. Requisits dels aspirants
  
Per a ser admesos/es en el concurs-oposició de promoció interna, s'hauran de reunir els següents requisits:
  
a) Ser funcionari de carrera, integrat en la subescala de serveis especials, classe policia local i els seus auxiliars, categoria d'oficial en l'Ajuntament de La Vall d'Uixó.
  
b) Haver romàs, almenys, dos anys com a funcionari de carrera en la categoria d'oficial.
  
c) No patir malaltia ni defecte físic que impedissin el normal exercici de les funcions pròpies de l'escala i categoria a què aspira, d'acord amb els quadres d'exclusions mèdiques que es determinen en l'annex d'aquestes bases.
  
d) No haver estat separat/da, mitjançant expedient disciplinari, del servei del Estat, de les Comunitats Autònomes o de les Entitats Locals, ni trobar-se inhabilitat per a l'exercici de funcions públiques.
  
e) Estar en possessió dels permisos que habiliten per a la conducció de les classes B, BTP, i que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.
  
f) Estar en possessió de la titulació de diplomat universitari o equivalent, o tenir complides les condicions per a obtenir-les en la data en la qual conclou el termini de presentació d'instàncies.
  
Per a ser admesos/es en l'oposició de torn lliure, s'hauran de reunir els següents requisits:
  
a) Tenir la nacionalitat espanyola.
  
b) Estar en possessió de la titulació acadèmica, o equivalent a títol d'Enginyeria Tècnica, diplomatura universitària, títol d'Arquitectura Tècnica, de Formació Professional de tercer grau o equivalent o tenir complides les condicions per a obtenir-les en la data en la qual conclou el termini de presentació d'instàncies.
  
c) No patir malaltia o defecte físic que impedissin el desenvolupament de les corresponents funcions, d'acord amb els quadres i barems d'exclusions mèdiques que es determinen en l'annex d'aquestes bases.
  
d) Tenir complits 18 anys i no mancar menys de 10 anys de l'edat que s'establesca per a la jubilació, edats totes dues referides al dia en que concloga el termini de presentació d'instàncies.
  
e) No haver estat separat/da, mitjançant expedient disciplinari, del servei de l'Estat, de les Comunitats Autònomes o de les Entitats Locals, ni trobar-se inhabilitat per a l'exercici de funcions públiques.
  
f) Estar en possessió dels permisos que habiliten per a la conducció de les classes B, amb un any d'antiguitat, BTP i que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.
  
Tercera. Sol·licituds: forma i termini de presentació.
  
Les instàncies sol·licitant prendre part en el concurs-oposició o oposició, segons el torn pel qual es desitge accedir, es dirigiran a l'Alcalde-President de l'Ajuntament, presentant-se en el Registre General d'Entrada o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals, a partir del següent de la publicació de l'extracte d'esta convocatòria en el Bulletí Oficial de l'Estat. En les instàncies els aspirants hauran de manifestar que reuneixen tots i cada u dels requisits exigits en la convocatòria.
  
A les instàncies s'acompanyarà:
  
a) Fotocòpia del DNI
  
b) Justificant d'haver ingressat en la Tresoreria Municipal els drets d'examen, que es fixen en 30 euros. Els citats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre part en el mateix.
  
c) Fotocòpia autenticada de la titulació exigida.
  
d) Certificat mèdic oficial, en el que es faça constar expressament la capacitat per a concórrer a les proves físiques.
  
e) Haurà d'acompanyar-se, igualment, la documentació acreditativa dels mèrits al·legats per l'aspirant. La dita documentació haurà d'acompanyar-se a la sol·licitud d'admissió al concurs-oposició . No es tindrà en compte mèrit algun que no s'acredite en el moment de presentació de les instàncies.
  
f) Memòria'Projecte professional referit a l'exercici núm. 7 en sobre tancat. La mateixa tindrà una extensió mínima de cinquanta folis i màxima de seixanta. La no presentació del mateix junt amb l'instància, determinarà l'exclusió automàtica de l'aspirant en la relació d'admesos.
  
La documentació serà tornada a aspirants que no siguen seleccionats, una vegada ferma la resolució del procés de selecció.
  
Quarta. Admissió dels/les aspirants
  
Per a ser admesos/es a les proves selectives, bastarà que els aspirants manifesten en la instància que reuneixen totes i cada una de les condicions exigides en aquestes bases, que hagen abonat els drets d'examen, i hagen aportat, la memòria-projecte en sobre tancat, i si és procedent, la documentació acreditativa dels mèrits al·legats.
  
Acabat el termini de presentació d'instàncies, l'Alcaldia o la Regidoria delegada, dictarà resolució declarant aprovada la llista d'admesos/es i exclosos/es. La resolució es publicarà en el Butlletí Oficial de la Província i en el Tauler Municipal, amb l'expressió del termini d'esmena d'errades que es concedisca als/les aspirants exclosos/es, tot assenyalant el lloc i data de començament dels exercicis i l'ordre d'actuació. En la mateixa resolució s'indicarà la composició del Tribunal. Aquesta publicació serà determinant pel començament dels terminis a efectes de possibles impugnacions o recursos.
  
Cinquena. Tribunal qualificador
  
El Tribunal qualificador, de conformitat amb el Decret 88/2001, de 24 d'abril, estarà constituït de la següent forma:
  
President: El de la Corporació o Regidor/a en qui delegue.
  
Secretari: El titular de la Corporació o un/a funcionari/a d'Administració General amb qui delegue, que actuarà també com a vocal.
  
Vocals:
  
1. Un/a representant de la Generalitat Valenciana, designat per la Direcció General competent en matèria de Policia Local.
  
2. Un/a representant de la Generalitat Valenciana, designat per la Direcció General competent en matèria d'Administració Local.
  
3. El/la Cap del Cos de la Policia Local, o, en el seu defecte, un/a funcionari/a de la Corporació local d'igual o superior categoria, amb preferència pertanyent al Cos de la Policia Local, designat pel President de la Corporació.
  
4 i 5. Dos/ues representants dels/as treballadors/as designats/as per la Junta de Personal de l'Ajuntament.
  
6. El Regidor Delegat de Personal, o Regidor/a de l'Ajuntament, o un/a expert/a designat/a pel President de la Corporació.
  
7. Un funcionari/a, tècnic/a superiors especialitzats o experts/as en funció policial o gerencial, designat pel President de la Corporació.
  
A excepció del President, tots els membres del Tribunal estaran en possessió d'una titulació igual o superior a l'exigida en la convocatòria.
  
Podran nomenar-se assessors del Tribunal per a les proves psicotècniques, metgesses i d'aptitud física. El seu nomenament deurà de fer-se públic amb el del Tribunal.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
El Tribunal podrà requerir en qualsevol moment al candidat/a perquè acredite sa personalitat. Igualment el Tribunal queda autoritzat per a resoldre les incidències que es produeixen.
  
El Tribunal tindrà la categoria 2a, de conformitat amb el que disposa el R.D 462/2002, de 24 de maig (BOE 30.05.02).
  
Els membres del tribunal podran ser recusats pels aspirants de conformitat amb el que preveu l'article 28 i 29 de la vigent Llei de Procediment Administratiu Comú.
  
Sisena. Començament i desenvolupament de les proves.
  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà per mitjà de sorteig previ.
  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa quedarà exclòs del mateix.
  
El tribunal podrà requerir als aspirants, en qualsevol moment, perquè acrediten la seua identitat, al fi de la qual hauran d'anar proveïts del document nacional d'identitat.
  
Una vegada començades les proves no serà precisa la publicació dels successius anuncis de celebració dels restants exercicis en el Butlletí Oficial de la Província i Diari Oficial de la Generalitat Valenciana, bastant la seua publicació en el tauler municipal de l'Ajuntament.
  
El Tribunal queda facultat per a fixar en un mateix dia distints exercicis d'una oposició, llevat que els aspirants manifesten per escrit la seua voluntat de que hi haja 48 hores entre la finalització de cada prova i el començament de la següent, immediatament després de la publicació de les qualificacions.
  
Setena. Procediment de selecció. Promoció interna i torn lliure
  
I. Fase oposició
  
Aquesta fase és obligatòria per a tots els opositors tant els que accedeixen per promoció interna per mitjà de concurs-oposició, com per als que accedeixen per torn lliure per mitjà d'oposició.
  
Prèviament a l'inici de les proves, els aspirants aportaran un certificat mèdic oficial en què faça constar expressament la capacitat per a concórrer als proves físiques exigides per a l'accés a la categoria corresponent, així com que no es troben impedits o incapacitats per a l'accés a la funció pública.
  
1. Exercici o prova psicotècnica. De caràcter obligatori i eliminatori.
  
Esta prova es farà d'acord amb els barems i els criteris establerts en l'annex III de l'Orde de 05 de desembre de 1994 de la Conselleria d'Administració Pública, i ha d'estar homologada per l'IVASP. La superació de dites proves en els municipis de la Comunitat Valenciana, sempre que hagen estat expressament homologades per l'IVASP, tindrà una validesa de 6 mesos des de la seua realització, i eximirà durant aquest període a l'aspirant de tornar a realitzar-les.
  
2. Proves d'aptitud física. De caràcter obligatori i eliminatori.
  
Consistiran a superar les proves d'aptitud física que posen de manifest la capacitat per a l'acompliment del lloc de treball i el contingut i de la qual marques mínimes seran, almenys, les que s'indiquen en l'apartat I.A) 2. Proves d'aptitud física de l'annex de l'Orde de 01 de juny del 2001 (DOGV núm. 4.049 de 24.07.2001)
  
La qualificació d'aquest exercici serà d'apte o no apte, havent de superar com a mínim dos proves per a ser declarat apte/a.
  
La superació d'aquesta prova tindrà una validesa de quatre anys des de la seua realització, amb independència de l'edat de l'aspirant, i quedaran exempts de realitzar-la aquells que, en el dit període, l'hagueren superat.
  
3. Qüestionari de cultura policial.
  
Consistirà a contestar correctament per escrit, un qüestionari de 100 preguntes amb quatre respostes alternatives, només una d'elles certa, sobre els temes que constitueixen els temaris que s'indiquen en l'Orde de 01 de Juny del 2001, apartat B) B.2 categoria de Inspector, en un temps màxim de dos hores i mínim d'un hora i 30 minuts.
  
Les preguntes encertades es valoraran a raó de 0,1 punt, les que es troben en blanc no tindran puntuació, i les errònies tindran una penalització de menys 0,03 punts.
  
4. Exercici sobre coneixement del valencià.
  
Consistirà en la traducció del valencià al castellà i viceversa, sobre un text proposat pel tribunal, en un temps de 30 minuts.
  
Aquest exercici es qualificarà de 0 a 4 punts i no serà eliminatori.
  
5. Reconeixement mèdic.
  
Consistirà a superar un reconeixement mèdic, d'acord amb el quadre d'exclusions mèdiques que se determinen reglamentàriament, tot regint mentre no siguen derogades les que s'estableixen l'Orde de 22 de desembre de 1997 de la Conselleria de Presidència, que modifica la de data 05 de desembre de 1994.
  
La superació de dita prova, homologada expressament per l'Institut Valencià de Seguretat Pública, tindrà una validesa de sis mesos des de la seua realització, quedant exempts de passar-la aquells que, en el dit període l'hagen superat, sempre que no es produeixen malalties o dolences que, a judici del tribunal mèdic, justifiquen tornar-les a realitzar.
  
6. Desplegament del temari.
  
6.1 Tema de composició
  
Consistirà en el desplegament d'un tema d'actualitat i coneixement general, relacionat amb els epígrafs del temari establerts per a cada categoria, elegit pel tribunal, l'extensió dels quals no podrà ser inferior a tres folis ni excedir de cinc, a una sola cara, i en un temps no superior a 1 hora i 30 minuts, a fi de valorar la lògica de l'exposició. El dit exercici, a elecció del tribunal, podrà ser llegit en sessió pública per l'aspirant.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir-se un mínim de 5 punts.
  
6.2 Desplegament del temari.
  
Consistirà a desplegar per escrit, i durant un temps màxim de dues hores, dos temes elegits per l'aspirant de quatre extrets per sorteig d'entre els que composen el temari de cada categoria. Els dits temes seran llegits en sessió pública davant del tribunal, que podrà formular les preguntes o aclariments que sobre els mateixos jutge oportunes.
  
S'hi valorarà la claredat d'idees, la facilitat d'expressió i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar l'exercici caldrà obtenir-se un mínim de 5 punts.
  
6.3 Supòsit policial.
  
Consistirà en la realització d'una prova pràctica, amb una durada mínima d'una hora, que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de l'ocupació a què s'opta.
  
Es valorarà el desplegament i exposició de quantes actuacions i mesures policials han d'adoptar-se en matèria de distribució de personal, mitjos materials, seguretat ciutadana i vial, i actuacions complementàries, i altres que calguen per a la realització del supòsit.
  
Es podran acompanyar o fixar sobre pla, que aporte el tribunal i quantes dades gràfiques o representatives de les actuacions de policia, o de distribució de mitjans, les quals serveixen per a la seua millor resolució.
  
La qualificació d'aquest exercici serà de 0 a 10 punts i caldrà obtenirse un mínim de 5 punts per a superar el mateix.
  
La valoració dels exercicis de deplegament del temari es farà per mitjà de l'obtenció de la mitjana aritmètica de cada u dels membres del tribunal de selecció i s'hi rebutjarà a aquest efectes totes les puntuacions màximes i mínimes quan entre elles existisca una diferència de 4 punts o més, servint, si és procedent, com a punt de referència la puntuació màxima obtinguda.
  
7. Projecte professional.
  
Prova teórico-pràctica eliminatòria, establerta de forma addicional per a determinar amb major precisió l'aptitud dels aspirants i avaluar la idoneïtat de l'aspirant per a actuar, en cas de cobrir la plaça, com a agent facilitador del canvi en la cultura corporativa del Cos de la Policia Local, des d'una cultura de poder fins una cultura d'excel·lència en la gestió. Consistirà en la presentació i exposició oral, en sessió pública i durant un màxim d'una hora, d'un estudi inèdit d'una extensió mínima de cinquanta folis i màxima de seixanta, mecanografiats a doble espai i a una sola cara, format DIN A-4, sobre cóm pretén l'aspirant manifestar el seu compromís amb el desenvolupament de la missió, visió i valors de l'organització, actuant com a model de referència dins d'una cultura d'excel·lència en la gestió pública del servei de la Policia Local de la Vall d'Uixó. Amb l'extensió, forma i orde que l'aspirant considere oportú, haurà d'incloure capítols, seccions i/o apartats que tracten almenys, dels següents assumptes: 1 Trets de la cultura de poder a abandonar. 2 Trets de la cultura d'excel·lència en la gestió, a potenciar. 3 Funcions directives a desenvolupar d'acord amb el nivell del lloc d'Inspector dins de la jerarquia organitzacional. 4 Coneixement, habilitats, actituds i valors que aportarà l'aspirant a l'organització per a la millora continuada de la gestió del servei. Després de l'exposició, l'aspirant defendrà el seu projecte davant del Tribunal que podrà realitzar les preguntes, aclariments o inquisicions que el tribunal jutge escaients, durant un termini de quinze minuts i un màxim de seixanta minuts.
  
Es valorarà la identificació i la sensibilització dels aspirants amb relació a la innovació i millora de la gestió pública local, que contemplen en termes amplis l'abast de les funcions directives inherents a tot lloc de treball corresponent a l'escala de comandament, el coneixement i la integració en el projecte de les experiències i models d'orientació cap a l'excel·lència en la gestió (o qualitat total) desenrotllades en l'administració Local, en general, i en la Policia Local en particular, les capacitats d'anàlisi i de síntesi, la claredat d'idees, l'habilitat per a conduir conceptes i l'expressió oral i escrita. Es puntuarà de 0 a 10 punts. Per a superar-lo s'haurà d'abastar una puntuació mínima de cinc punts.
  
II. Fase de concurs.
  
Aquesta fase és només obligatòria per als opositors que accedixen per promoció interna per mitjà del sistema de concurs-oposició.
  
Finalitzada la fase d'oposició, es valoraran els mèrits aportats pels aspirants que hagen superat la mateixa, d'acord amb el barem de mèrits inclosos en l'Orde de la Conselleria de 20 de gener de 1998.
  
La puntuació obtinguda en la fase de concurs se sumarà a l'obtinguda en la fase d'oposició. En qualsevol cas la màxima puntuació que pot obtenir-se en la fase de concurs no excedirà mai d'un 40 per 100 de la puntuació total del concurs-oposició.
  
Huitena. Relació d'aprovats
  
Concloses les proves el Tribunal publicarà la relació d'aprovats per ordre de puntuació, no podent sobrepassar estos el nombre de places convocades, sense perjudici del que s'estableix al Reglament General d'Ingrés del Personal al Servici de l'administració de l'Estat.(Art. 79 i següents).
  
Novena. Curs selectiu
  
El tribunal formularà proposta al President de la corporació de l'aspirant que accedeix per promoció interna o per torn lliure que, havent superat les proves selectives i prèvia la presentació de la documentació exigida en estes bases, deurà de realitzar el curs de capacitació de contingut teòrico-pràctic, i de caràcter selectiu, en l'Institut Valencià de Seguretat Pública, amb una duració de 350 hores.
  
Els aspirants proposats s'incorporaran a l'IVASP per a realitzar el primer curs que es convoque. La qualificació del mateix correspondrà a l'IVASP.
  
Superat el curs teòrico-pràctic, en l'Institut Valencià de Seguretat Pública, serà formulada proposta de nomenament, si és procedent, a l'Alcaldia, amb indicació de la puntuació o qualificacions obtingudes, als efectes del seu nomenament.
  
En el supòsit que l'aspirant no supere el curs selectiu, l'IVASP, comunicarà esta circumstància a l'Alcaldia, podent l'aspirant incorporar-se al curs immediatament posterior. De no superar aquest curs, quedarà decaigut en el seu dret a participar en el procés selectiu instat, que s'entendrà acabat als efectes de poder convocar de nou la plaça no coberta.
  
Per a la realització del curs teòrico-pràctic, l'aspirant serà nomenat funcionari en pràctiques i percebrà a càrrec de l'Ajuntament les retribucions que corresponguen d'acord amb les normes d'aplicació.
  
Desena. Presentació de documents.
  
El/l'aspirant proposat/da pel tribunal haurà de presentar davant de la Corporació, en el termini màxim de 20 dies hàbils des de la publicació de la relació d'aprovats, els documents acreditatius de les condicions de capacitat i requisits exigits en aquestes bases, i que no hagueren sigut aportats amb anterioritat. L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtindre el seu anterior nomenament. En tot cas, haurà de presentar original o còpia compulsada, del seu nomenament com a funcionari de carrera i títol acadèmic exigit. Si dins del termini indicat, i excepte cas de força major, no presentara l'anterior documentació, no podrà ser nomenat funcionari, i s'invalidarà l'actuació respecte del mateix, i la nul·litat subsegüent dels actes del tribunal respecte a aquest, sense perjudici de la responsabilitat en què pogueren haver incorregut, si és procedent. En el cas que l'aspirant siga exclòs per no presentar la documentació requerida, o per falsedat d'aquesta, el tribunal podrà proposar la inclusió en la llista d'aprovats, del mateix nombre que d'exclosos per anteriors causes, sempre que hagen superat les proves selectives.
  
Onzena. Nnomenament
  
Superades les proves de selecció, i el curs teòrico-pràctic, prèvia la presentació de la documentació exigida, l'aspirant serà nomenat funcionari de carrera, i haurà de prendre possessió en el càrrec en el termini màxim de 30 dies a comptar del següent a aquell en què se li comunique el nomenament.
  
Dotzena. Legislació aplicable
  
De forma supletòria serà d'aplicació el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració General de l'Estat, d'aplicació supletòria en la administració local; Decret 117/1991, de 26 de juny, del Consell de la Generalitat Valenciana, pel qual s'aprova, el barem general d'aplicació als concursos de mèrits per a la provisió de llocs de treball; i Llei 6/1999 de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, i Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de Policia Local de la Comunitat Valenciana (DOGV núm. 3.988, de 27 d'abril del 2001).
  
Tretzena. Incidències
  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu. En el no previst en les presents bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, Decret 88/2001, de 24 d'abril, del Govern Valencià, i la resta de normes de desenrotllament.
  
Catorzena. Recursos
  
La present convocatòria, les seues bases i els actes administratius que se'n deriven de les mateixes podran ser impugnats pels interessats/des en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú.
  
Quinzena. Publicació
  
De les presents bases es donarà trasllat a l'Institut Valencià de Seguretat Pública, i es publicaran en el Butlletí Oficial de la Província, i l'anunci de la convocatòria, en extracte, en el Diari Oficial de la Generalitat Valenciana i Butlletí Oficial de l'Estat.
  
Setzena. Constitució de borsa de treball
  
Per a substitucions per renúncia, eventualitats o altres necessitats, es constituirà, amb els aspirants que superades les puntuacions mínimes no hagen estat proposats per a la contractació corresponent, una borsa de treball la vigència de la qual quedarà anul·lada amb l'aprovació d'una nova borsa de la mateixa especialitat.
  
La borsa es regirà per les normes que dicte l'Ajuntament al seu inici.
  
ANNEX
  
Temari
  
Dret constitucional.
  
Tema 1. La Constitució espanyola de 1978. Estructura. Principis fonamentals. Organització política de l'Estat espanyol. Classe i forma d'Estat. Reforma de la Constitució.
  
Tema 2. La monarquia parlamentària. La Corona: funciones constitucionals del Rei. Successió i regència. El refrendament. Les Corts Generals: les cambres. Composició, atribucions i funcionament. La funció legislativa. Relacions entre les Corts Generals i el Govern.
  
Tema 3. El poder executiu. El Govern. Composició. Funcions. La potestat reglamentària. El Poder Judicial. Estructura, organització i funcionament dels tribunals en el sistema espanyol.
  
Tema 4. Els drets i deures reconeguts en la Constitució. Procediments de garantia i protecció. El tribunal Constitucional i el Defensor del Poble. La suspensió dels drets i llibertats.
  
Tema 5. Els drets humans. Instruments de reconeixement i protecció dels drets humans. La funció policial en relació amb el respecte i assegurament dels drets humans.
  
Tema 6. L'organització territorial espanyola. Les comunitats autònomes. Els estatuts d'autonomia. Òrgans i competències.
  
Tema 7. Les administracions públiques en la Constitució. L'administració pública estatal i autonòmica. Competències i autonomia. Relacions. El ciutadà i l'administració.
  
Tema 8. La hisenda pública i l'administració tributària. El ciutadà i l'administració tributària.
  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Competències. Administració de justícia.
  
Tema 10. L'Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del dret comunitari europeu a Espanya.
  
Dret administratiu
  
Tema 11. El dret administratiu. Fonts. Normes no parlamentàries amb rang de llei. El reglament.
  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment. Actes presumptes. El concepte d'interessat.
  
Tema 13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.
  
Tema 14. L'administració local. El municipi. Elements. Territori. Població. Competències i autonomia. Béns i serveis municipals.
  
Tema 15. El Municipi. Òrgans unipersonals de Govern. L'alcalde. Els Tinents d'alcalde. Els Regidors.
  
Tema 16. Òrgans col·legiats de govern. El ple de l'Ajuntament. La Comissió de Govern. Òrgans consultius i participatius. Les Comissions Informatives. Les Juntes de Districte.
  
Tema 17. La funció pública. El personal al servei de l'administració local. Concepte i classes. Organització de la funció pública local. Adquisició i perduda de la condició de funcionari.
  
Tema 18. La responsabilitat del personal al servei de les administracions públiques. Règim disciplinari. Procediment sancionador. Policia administrativa. Bans i ordenances municipals
  
Tema 19. La potestat reglamentària dels ajuntaments. Les ordenances municipals. Els bans d'alcaldia. Concepte i classes. Infraccions. Potestat sancionadora. Procediment sancionador administratiu.
  
Tema 20. Les competències municipals en matèria de protecció del medi ambient. Protecció civil. Activitats molestes, insalubres, nocives i perilloses. Les llicències d'usos i activitats.
  
Tema 21. Normes d'utilització de les vies públiques. Revetles, guals, tendals, instal·lació de taules i cadires, i contenidors, grues i material de construcció: òrgan competent per a la seua autorització. Sancions. Venda ambulant. Modalitats de venda ambulant. Requisits.
  
Tema 22. Normes reguladores d'autotaxis i autoturismes. Documentació necessària d'estos vehicles, requisits, tarifes, competència. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.
  
Tema 23. L'activitat urbanística. Requisits. Competències municipals en matèria d'escolarització.
  
Policia local
  
Tema 24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de seguretat.
  
Tema 25. La policia local. Missions i objectius. Funcions. Policia administrativa i policia judicial.
  
Tema 26. El binomi policia local-ciutadà. Principis bàsics i normes d'actuació. Suports ètics.
  
Tema 27. Ordenament legislatiu de la policia local. Estructura orgànica i funcional. Règim estatutari. Drets i deures de les policies locals. Règim disciplinari.
  
Tema 28. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.
  
Tema 29. L'Institut Valencià de Seguretat Pública. Regulació legal. Fins i funcions. La formació de les policies locals. Les diferents activitats de formació: cursos selectius bàsics, de capacitació i integració d'auxiliars de policia local. El Registre de Policies Locals.
  
Dret penal
  
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.
  
Tema 31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 32. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució.
  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 34. Delictes contra el patrimoni i l'orde socioeconòmic: afanades, robatoris, extorsió, robatori i furt de vehicles.
  
Tema 35. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets.
  
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i fauna.
  
Tema 38. Delictes contra la salut pública. Delictes contra la seguretat del tràfic. Infraccions a les disposicions sobre tràfic i seguretat vial constitutives de delicte.
  
Tema 39. Faltes contra les persones. Faltes contra el patrimoni. Faltes contra els interessos generals. Faltes contra l'orde públic.
  
Dret processal
  
Tema 40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'habeas corpus.
  
Tema 41. La policia judicial. La policia local com a policia judicial. Diligències d'investigació. La identificació. Entrades i registres en llocs tancats. Detenció i detenció il·legal.
  
Tema 42. Presó provisional i llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Tema 43. L'atestat policial. Subjectes de l'atestat. L'instructor. L'objecte de l'atestat. Altres diligències policials. Policia de tràfic i circulació
  
Tema 44. La Llei de Bases sobre Trànsit, Circulació de Vehicles a Motor i Seguretat Vial. Text articulat de la Llei sobre Trànsit, Circulació de Vehicles a Motor i Seguretat Vial. Les competències en matèria de trànsit i seguretat vial.
  
Tema 45. Usuaris i conductors. Obres i activitats prohibides en matèria de trànsit i seguretat vial. Normes de circulació de vehicles. Altres normes de circulació. Senyalització.
  
Tema 46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.
  
Tema 47. Infraccions i sancions. Mesures cautelars. La responsabilitat derivada de les anteriors infraccions. Procediment sancionador. Recursos. Execució de les sancions.
  
Tema 48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció Tècnica de Vehicles. Responsabilitat civil i l'assegurança obligatori en els vehicles a motor.
  
Tema 49. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers. El transport escolar.
  
Tema 50. Els accidents de trànsit: concepte i consideracions prèvies. Les seues causes. Classes i fases.
  
Tema 51. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 52. Persones obligades a sotmetre's a la prova de detecció. Infracció a la Llei de Seguretat Vial, que porta aparellada l'obligació de la prova.
  
Psicologia
  
Tema 53. El comandament. Concepte. Funcions. L'exercici del comandament.
  
Tema 54. Estils de comandament. Metodologies de comandament. L'eficàcia del comandament.
  
Tema 55. La presa de decisions. Tipologies. El procés de presa de decisions. Factors que influeixen en la presa de decisions. Decisions en grup. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjos. Principis de disciplina efectiva. Conflictes.
  
Tema 57. Relació comandament-subordinat. Les necessitats de l'individu. Teories de la motivació centrades en el procés. Les conseqüències i objectius de la motivació.
  
Tema 58. Concepte i procés de la comunicació. Elements de la comunicació. La comunicació no verbal. Xàrcies de comunicació. Fluixos de comunicació. Problemes i barreres de la comunicació. El rumor.
  
Tema 59. La comunicació amb superiors. Maneig de situacions difícils. Comunicació amb subordinats.
  
Tema 60. Grups socials. Les masses. Minories ètniques i culturals. Models explicatius de la delinqüència.